CELEX: 31984R2556
Language: el
Date: 1984-09-06 00:00:00
Title: Κανονισμός (ΕΟΚ) αριθ. 2556/84 της Επιτροπής της 6ης Σεπτεμβρίου 1984 περί παύσεως της αλιείας του μέλανα γάδου από πλοία με σημαία της Γερμανίας

Avis juridique important

|

31984R2556

Κανονισμός (ΕΟΚ) αριθ. 2556/84 της Επιτροπής της 6ης Σεπτεμβρίου 1984 περί παύσεως της αλιείας του μέλανα γάδου από πλοία με σημαία της Γερμανίας  

Επίσημη Εφημερίδα αριθ. L 239 της 07/09/1984 σ. 0016 - 0016

***** ΚΑΝΟΝΙΣΜΟΣ (ΕΟΚ) αριθ. 2556/84 ΤΗΣ ΕΠΙΤΡΟΠΗΣ  της 6ης Σεπτεμβρίου 1984  περί παύσεως της αλιείας του μέλανα γάδου από πλοία με σημαία της Γερμανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2057/82 του Συμβουλίου της 29ης Ιουνίου 1982 περί θεσπίσεως ορισμένων μέτρων ελέγχου των αλιευτικών δραστηριοτήτων που ασκούνται από σκάφη των κρατών μελών (1), όπως τροποποιήθηκε από τον κανονισμό (ΕΟΚ) αριθ. 1729/83 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 320/84 του Συμβουλίου της 31ης Ιανουαρίου 1984 περί καθορισμού, για ορισμένα αποθέματα ιχθύων και ομάδες ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπομένων αλιευμάτων για το 1984, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού στα κράτη μέλη και των όρων υπό τους οποίους το σύνολο επιτρεπομένων αλιευμάτων είναι δυνατό να αλιευθεί (3), όπως τροποποιήθηκε τελευταία από τον κανονισμό (ΕΟΚ) αριθ. 2305/84 (4), προβλέπει τις ποσοστώσεις για τον μέλανα γάδο για το 1984·  ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων μέλανα γάδου στα ύδατα των διαιρέσεων CIEM ΙΙ a (ζώνη ΕΟΚ), ΙΙΙ a, ΙΙΙ b, c, d (ζώνη ΕΟΚ) και IV, από πλοία με σημαία της Γερμανίας ή νηολογημένα στη Γερμανία, έφθασαν τις ποσοστώσεις που είχαν διατεθεί για το 1984 ·  ότι η Γερμανία απαγόρευσε την αλιεία για αυτό το απόθεμα από την 29η Αυγούστου 1984· ότι πρέπει κατά συνέπεια η ημερομηνία να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων μέλανα γάδου στα ύδατα των διαιρέσεων CIEM ΙΙ a (ζώνη ΕΟΚ), ΙΙΙ a, III b, c, d (ζώνη ΕΟΚ) και IV, από πλοία με σημαία της Γερμανίας ή νηολογημένα στη Γερμανία, εκτιμάται ότι έχει εξαντλήσει τις ποσοστώσεις που είχαν διατεθεί στη Γερμανία για το 1984.  Απαγορεύεται η αλιεία του μέλανα γάδου στα ύδατα των διαιρέσεων CIEM ΙΙ a (ζώνη ΕΟΚ), ΙΙΙ a, III b, c, d, (ζώνη ΕΟΚ) και IV, καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση του μέλανα γάδου, που έχει αλιευθεί στις διαιρέσεις αυτές από πλοία με σημαία της Γερμανίας ή νηολογημένα στη Γερμανία από την ημερομηνία εφαρμογής αυτού του κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων·  Εφαρμόζεται από τις 29 Αυγούστου 1984.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Σεπτεμβρίου 1984.  Για την Επιτροπή  Γεώργιος ΚΟΝΤΟΓΕΩΡΓΗΣ  Μέλος της Επιτροπής  (1) ΕΕ αριθ. L 220 της 29. 7. 1982, σ. 1.  (2) ΕΕ αριθ. L 169 της 28. 6. 1983, σ. 14.  (3) ΕΕ αριθ. L 37 της 8. 2. 1984, σ. 1.  (4) ΕΕ αριθ. L 213 της 9. 8. 1984, σ. 1.